ΓΡΑΠΤΗ ΕΡΩΤΗΣΗ E-1660/03

υποβολή: Alexander de Roo (Verts/ALE) προς την Επιτροπή

(19 Μαΐου 2003)

Θέμα: Η αποξήρανση του βάλτου του Kalmhout

Η επιχείρηση κοινής ωφελείας Delta έλαβε από το δήμο του Woensdrecht την άδεια να προβεί σε δύο γεωτρήσεις προκειμένου να αντλήσει το νερό τουδροφόρου ορίζοντα με στόχο τον εφοδιασμό σε πόσιμο ύδωρ. Η τοποθεσία αυτή βρίσκεται στα σύνορα του εθνικού δρυμού De Zoom/Βάλτου Kalmhout, που ανήκει στο Δρυμό της Βραβάνδης.

Κατά το παρελθόν, οι γεωτρήσεις είχαν ήδη προκαλέσει την αποξήρανση της Μεγάλης και της Μικτής Λίμνης στο παραμεθόριο δρυμό. Αυτό είναι το συμπέρασμα στο οποίο κατέληξε ο ΤΝΟ (Ινστιτούτο Έρευνας) των Κάτω Χωρών.

Διάφορα είδη χλωρίδας και πανίδας της φυσικής αυτής ζώνης που εξαρτώνται από τογρό στοιχείο και αγαπούν τιςγρές ζώνες απειλούνται από την εν λόγω αποξήρανση και κινδυνεύουν να εξαφανισθούν.

Συμμερίζεται η Επιτροπή ότι δεν θα πρέπει να επιτραπεί η εκμετάλλευση αυτή στον εν λόγω οικότοπο, έχονταςπόψη τις καταφανείς αρνητικές συνέπειες για την πανίδα και τη χλωρίδα·

Συμφωνεί η Επιτροπή με την άποψη ότι θα πρέπει να αναζητηθούν πρωτίστως εναλλακτικές λύσεις, όπως λόγου χάριν η εκπόνηση σχεδίων εξοικονόμησης του ύδατος, η προσφυγή σε ένα δευτερεύον δίκτυο ύδρευσης (φαιό ύδωρ), καθώς και η άντληση νερού στο Biesbosch;

Aπάντηση της κ. Wallstrm Εξ ονόματος της Επιτροπής

(27 Ιουνίου 2003)

Σύμφωνα με το άρθρο 6, παράγραφος 3, της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(1) (οδηγία για τα ενδιαιτήματα) που, όπως αναφέρεται στο άρθρο 7, εφαρμόζεται επίσης σε ειδικές ζώνες προστασίας, οι οποίες ταξινομούνται στην οδηγία 79/409/ΕΟΚ του Συμβουλίου της, 2ας Απριλίου 1979, περί της διατηρήσεως των αγρίων πτηνών(2), κάθε σχέδιο ή έργο, μη άμεσα συνδεόμενο ή αναγκαίο για τη διαχείριση του τόπου, το οποίο όμως είναι δυνατόν να επηρεάζει σημαντικά τον εν λόγω τόπο, καθεαυτό ή από κοινού με άλλα σχέδια, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του.

Η αυξανόμενη άντλησηπογείωνδάτων στο άμεσο περιβάλλον της ειδικής ζώνης προστασίας του Δρυμού της Βραβάνδης, ενδέχεται να επηρεάσει αρνητικά την κατάσταση διατήρησης του εν λόγω τόπου και τα είδη των πτηνών για τα οποία ο τόπος ταξινομήθηκε ως ειδική ζώνη προστασίας. Ωστόσο, οι πληροφορίες από το Αξιότιμο Μέλος δεν επαρκούν για να συναχθεί το συμπέρασμα εάν κάτι τέτοιο είναι δυνατόν να επηρεάσει σημαντικά τον τόπο. Συνεπώς, προτού ληφθεί απόφαση για την εφαρμογή ή μη στο έργο καθεστώτος πλήρους προστασίας σύμφωνα με το άρθρο 6, παράγραφος 3 και 4, της οδηγίας 92/43/ΕΟΚ, πρέπει να αποσαφηνιστεί το εν λόγω μείζον ζήτημα. Η Επιτροπή θα απευθύνει ερώτηση στις ολλανδικές αρχές κατά πόσον έχουν εκτιμηθεί οι πιθανές επιπτώσεις του έργου στην ειδική ζώνη προστασίας του Δρυμού της Βραβάνδης και, εάν ναι, ποιά είναι τα αποτελέσματα της σχετικής εκτίμησης. Το προαναφερθέν καθεστώς προστασίας περιλαμβάνει, μεταξύ άλλων, την ανάγκη πραγματοποίησης ενδεδειγμένης εκτίμησης των επιπτώσεων του έργου στον τόπο ως προς τους οικείους στόχους διατήρησης. Εάν από τα συμπεράσματα της εκτίμησης προκύψει ότι το έργο έχει σημαντικές επιπτώσεις στον τόπο, το έργο θα πραγματοποιηθεί μόνο ελλείψει εναλλακτικών λύσεων και εφόσον αιτιολογείται για άλλους επιτακτικούς λόγους σημαντικού δημόσιου συμφέροντος. Είναι σαφές ότι προτού ληφθεί οιαδήποτε απόφαση, θα πρέπει να εκτιμηθούν διεξοδικά η ύπαρξη και η εφικτότητα των πιθανών εναλλακτικών λύσεων.

(1) ΕΕ L 206 της 22.7.1992.

(2) ΕΕ L 103 της 25.4.1979.